/* COM/2010/0500 final - COD 2008/0098 */ KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį dėl Tarybos pozicijos dėl Europos Parlamento ir Tarybos reglamento, kuriuo nustatomos darnios statybos produktų rinkodaros sąlygos





[pic] | EUROPOS KOMISIJA | Briuselis, 2010.9.20 KOM(2010) 500 galutinis 2008/0098 (COD) KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį dėl Tarybos pozicijos dėl Europos Parlamento ir Tarybos reglamento, kuriuo nustatomos darnios statybos produktų rinkodaros sąlygos 2008/0098 (COD) KOMISIJOS KOMUNIKATAS EUROPOS PARLAMENTUI pagal Sutarties dėl Europos Sąjungos veikimo 294 straipsnio 6 dalį dėl Tarybos pozicijos dėl Europos Parlamento ir Tarybos reglamento, kuriuo nustatomos darnios statybos produktų rinkodaros sąlygos 1. PAGRINDINIAI FAKTAI Pasiūlymo pateikimo Europos Parlamentui ir Tarybai data (dokumentas COM(2008)311 galutinis – A6-0068/2009-2008/0098 (COD): | 2008 m. gegužės 23 d. | Europos ekonomikos ir socialinių reikalų komiteto nuomonė pateikta: | 2009 m. vasario 25 d. | Europos Parlamento nuomonė pateikta (pirmasis svarstymas): | 2009 m. balandžio 24 d. | Iš dalies pakeisto pasiūlymo pateikimo data: | 2009 m. spalio 20 d. | Tarybos pozicija priimta: | [2010 m. rugsėjo 13 d.] | 2. KOMISIJOS PASIŪLYMO TIKSLAS Pagal Komisijos tęstinę paprastinimo programą vykdoma viena iš iniciatyvų – Tarybos direktyvos 89/106/EEB (Statybos produktų direktyva, toliau – SPD) supaprastinimas , kaip dalis geresnio reglamentavimo iniciatyvos programos „Supaprastinimo strategija“ . SPD siekiama užtikrinti laisvą statybos produktų apyvartą ir jų naudojimą vidaus rinkoje. Statybos produktai yra tarpiniai produktai, kuriuos numatoma panaudoti statybai, todėl saugos sąvoka šiems produktams taikoma tiek, kiek jie padeda atitikti darbams keliamus saugos reikalavimus. Tokiu būdu SPD tikslų siekiama nustatant darnias priemones, kuriomis galima tiksliai ir patikimai nustatyti produkto eksploatacines savybes, o ne derinant produktui keliamus saugos reikalavimus, kaip daroma naujojo požiūrio direktyvomis. Komisijos pasiūlymo tikslas – pakeisti SPD reglamentu, siekiant geriau apibrėžti Bendrijos teisės aktų tikslus ir sudaryti sąlygas juos įgyvendinti paprasčiau ir veiksmingiau. Kadangi šis pasiūlymas yra geresnio reglamentavimo iniciatyvos dalis, juo patikslinamos pagrindinės sąvokos ir CE ženklo naudojimas, nustatomos supaprastintos procedūros, kad sumažėtų įmonių, ypač MVĮ, patiriamos sąnaudos ir padidinamas visos sistemos patikimumas , nustatant naujus ir griežtesnius įstaigų, susijusių su statybos produktų eksploatacinių savybių pastovumo vertinimu ir tikrinimu, skyrimo kriterijus. 3. PASTABOS DĖL TARYBOS POZICIJOS 3.1. Bendros pastabos Komisija džiaugiasi pirmojo svarstymo Taryboje pabaiga, po kurio priimta pozicija. Statybų sektoriui svarbu, kad Taryba iš esmės pritarė pagrindiniams Komisijos pasiūlymo tikslams, t. y. paprastinimui, patikslinimui ir patikimumo padidinimui, ir buvo laikomasi geresnio reglamentavimo principų (žr. 5 punkte pateiktą Komisijos deklaraciją). Visų pirma, Komisija palankiai vertina tai, kad Taryba parėmė pasiūlyme nurodytas paprastinimo priemones, kadangi šis klausimas lieka svarbus šiame sektoriuje veikiančioms Europos MVĮ. Statybos produktus gaminančioms labai mažoms įmonėms taikomos supaprastintos procedūros, kaip nurodyta 36–38 straipsniuose, ypač 37 straipsnyje, bus itin svarbios Europos pramonės konkurencingumo požiūriu. Sistemos paprastinimą, skaidrumą ir patikimumą taip pat padės veiksmingai padidinti didmeninės prekybos srities reformos, susijusios su EOTA (Europos techninio įteisinimo įstaigų organizacija) struktūra ir Europos techninių liudijimų išdavimu. Be to, Taryba pritarė bendrųjų principų ir aplinkybių patikslinimui: visų pirma, tai matosi vertinant šiomis aplinkybėmis neabejotinai akivaizdžią ir didelę eksploatacinių savybių deklaracijos ir susijusio CE ženklo svarbą. Tą patį galima pasakyti apie darniųjų standartų vaidmenį, kuris, standartams tapus vienintele turima priemone esminėms statybos produktų, kuriems jie taikomi, eksploatacinėms savybėms vertinti, akivaizdžiai tapo svarbesnis. Todėl tiek gamintojai, tiek valstybių narių institucijos privalo vartoti šią bendrą techninę kalbą, vertindami ir deklaruodami eksploatacines produktų savybes arba nustatydami jiems bet kokius norminius reikalavimus. Galiausiai, susiejant sistemą su vidaus rinkos prekių paketu, jos patikimumas ypatingai padidintas tiek paskelbtųjų įstaigų atžvilgiu, tiek rinkos priežiūros požiūriu. 3.2. Pastabos dėl Europos Parlamento priimtų pakeitimų Taryba tik iš dalies sutiko su Komisijos nuomone dėl Europos Parlamento pirmajame svarstyme priimtų pakeitimų. Tą patį galima pasakyti apie pakeitimus, kurie tik iš dalies įtraukti į Tarybos poziciją. Taryba iš esmės pritarė pagrindiniams Europos Parlamento pakeitimų aspektams, susijusiems su eksploatacinių savybių deklaracija, kuri tampa privaloma, kai susijusiam statybos produktui taikomas darnusis standartas arba dėl jo išduodamas Europos techninis liudijimas. Atsižvelgdama į tas pačias aplinkybes, Taryba pozicijos 3 straipsnio 3 dalyje šiek tiek išplėtoja atitinkamus Europos Parlamento pakeitimus, kuriais Komisijai perduodami sprendimų dėl esminių statybos produktų, kuriems taikomi darnieji standartai, savybių, kurių atveju gamintojai turi visuomet pateikti eksploatacinių savybių deklaraciją, priėmimo įgaliojimai. Taryba atmetė Parlamento siūlymą įtraukti pavojingas medžiagas į privalomąją eksploatacinių savybių deklaracijos dalį ir šį klausimą aptarė tik naujoje 24 konstatuojamojoje dalyje. Ši nuomonė dera su Komisijos požiūriu, kaip ir nurodyta iš dalies pakeistame pasiūlyme. Taryba taip pat atmetė Komisijos remtą ir performuluotą Parlamento siūlymą į 10 straipsnio 4 dalį įtraukti nuostatą, kuria užtikrinamas statybos produktų kontaktinių centrų nepriklausomumas nuo institucijų, dalyvaujančių teisės ženklinti CE ženklu suteikimo procedūroje. Argumentas, kad Reglamente 764/2008/EB nėra tokios nuostatos, negali būti laikomas pagrįstu, nes minėtas reglamentas susijęs tik su produktais, kurie nepatenka į harmonizavimo sritį ir todėl nėra paženklinti CE ženklu. 3.3. Tarybos įtrauktos naujos nuostatos ir Komisijos pozicija Taryba pateikė naujas 3–6 straipsnių formuluotes, t. y. į 3 straipsnio 3 dalį įtraukė nuostatą, kuria Komisijai perduodami sprendimų priėmimo įgaliojimai nustatant visuomet deklaruojamas esmines savybes, 5 straipsnyje nustatė nuo bendrojo principo, pagal kurį eksploatacinių savybių deklaracija yra privaloma, nukrypti leidžiančių nuostatų ir 6 straipsnyje patikslino, koks turi būti būtiniausias šios deklaracijos turinys, visų pirma užtikrindama, kad deklaracijoje visuomet būtų nurodyta bent viena esminė eksploatacinė charakteristika, jos lygiai arba klasės. Komisija apgailestauja, kad Tarybos priimti 3–6 straipsniai galėtų įmonėms sukelti nereikalingą administracinę ir bandymų naštą, todėl gali neatitikti geresnio reglamentavimo principų. Be to, Komisija pabrėžia, kad nepaisant pastangų supaprastinti galutinę Tarybos poziciją, liko tam tikrų nenuoseklumų ir kai kurie iš jų gali turėti politinio poveikio. Siekiant ateityje išvengti su reglamento taikymu susijusių sunkumų, visas šias nuostatas būtina pakoreguoti galutiniame teisėkūros procedūros etape. Akivaizdžiu pavyzdžiu gali būti supaprastintos procedūros, kai 36–38 straipsnių nuostatų neatitinka nei 34 konstatuojamoji dalis, nei 2 straipsnio 15 dalyje pateikta specifinio techninio dokumento (STD) apibrėžtis. Be to, įterpdama kelis punktus 9 straipsnio 2 dalyje, Taryba išplėtojo reikalavimus dėl informacijos, pateikiamos su CE ženklu. Šis pakeitimas nedera su Europos Parlamento siūlytu atitinkamu pakeitimu. Taip pat vertėtų patikrinti, kaip šie reikalavimai atitinka 7 straipsnio 3 dalyje nurodytas eksploatacinių savybių deklaracijos turinio, kuris, remiantis 9 straipsnio 2 dalimi dabar visais atvejais taip pat turėtų būti iš dalies pateiktas su produktu, pateikimo skaitmeniniu būdu galimybes (suteiktas Komisijai). Be to, paskelbtųjų įstaigų atžvilgiu, Tarybos pozicijoje sistema galiausiai suderinta su vidaus rinkos prekių paketu (VII skyrius) ir įtraukti reikiami pakeitimai, kuriais, atsižvelgiant į šias aplinkybes, pradinės komitologijos nuostatos pakeičiamos naujomis taisyklėmis (nauji 60–64 straipsniai, kuriais įgyvendinami Sutarties dėl Europos Sąjungos veikimo 290 ir 291 straipsniai). Tarybos priimtoje pozicijoje taip pat yra naujai išdėstytos nuostatos dėl Europos vertinimo dokumentų (EVD) rengimo ir patvirtinimo (19–24 straipsniai ir II priedas) ir techninio vertinimo įstaigų organizacinės veiklos bei naujos nuostatos dėl Europos Sąjungos finansinės paramos minėtoms organizacijoms (31–35 straipsniai). Komisija pritaria šiais pakeitimais išdėstytiems principams. 4. IŠVADA Nors ir manydama, kad Tarybos pozicija neatitinka kai kurių esminių pirminio (iš dalies pakeistojo) pasiūlymo tikslų, Komisija supranta, kad vienintelė galimybė toliau tęsti procedūrą – neprieštarauti. Taryba sprendimą priėmė kvalifikuota balsų dauguma. Galiausiai Komisija, siekdama kompromiso, pritaria Tarybos priimtai pozicijai, su sąlyga, kad bus atsižvelgta į kitame punkte minimus pareiškimus. 5. KOMISIJOS PAREIŠKIMAI Komisija parengė du pareiškimus (pridedama) dėl geresnio reglamentavimo ir rinkos priežiūros principų laikymosi. PRIEDAS Komisijos deklaracija Tarybai dėl geresnio reglamentavimo Komisija, siekdama kompromiso, pritaria pareikštam Tarybos politiniam susitarimui dėl Komisijos pasiūlymo dėl Europos Parlamento ir Tarybos reglamento, kuriuo nustatomos darnios statybos produktų rinkodaros sąlygos. Nepaisant to, Komisija primena, kad šis pasiūlymas yra supaprastinimo strategijos[1] dalis, todėl apgailestauja, kad su Taryba galiausiai suderintas tekstas, ypač 3–7 straipsniai, įmonėms galėtų sukelti nereikalingą administracinę ir bandymų naštą, kaip nustatyta su pradiniu pasiūlymu pateiktame poveikio vertinime[2]. Todėl pasiūlymas neatitiktų geresnio reglamentavimo principų ir 2007 m. kovo mėn. pavasario Europos Vadovų Tarybos patvirtinto platesnio tikslo mažinti su ES teisės aktais susijusią administracinę naštą. Komisija ketina stebėti, kaip paisoma būtent šio reglamento aspekto, ir, praėjus penkeriems metams nuo šio reglamento įsigaliojimo, savo išvadas pateiks ataskaitoje Europos Parlamentui ir Tarybai. Komisijos deklaracija Tarybai dėl rinkos priežiūros Komisijos nuomone, remdamosi 37 konstatuojamąja dalimi ir atsižvelgdamos į 6 straipsnio 3 dalį bei į 8 straipsnio 3 dalį, valstybių narių institucijos prireikus gali imtis atitinkamų priemonių dėl jų rinkai pateikto ar tiekiamo produkto, jeigu eksploatacinių savybių deklaracijoje nėra pateikta su esminėmis charakteristikomis susijusių eksploatacinių to produkto savybių, kurioms nustatyti reikalavimai, arba nėra nurodyta numatytoji paskirtis ar paskirtys arba jeigu toje pačioje valstybėje narėje arba jos teritorijos dalyse deklaracijoje nurodytos eksploatacinės savybės neatitinka minėtų reikalavimų. Priemonės turi būti proporcingos susijusiai rizikai ir neturėtų sukelti vidaus rinkos susiskaidymo. [1] Europos Komisija (2005): COM (2005) 535 galutinis: Komisijos komunikatas Europos Parlamentui, Tarybai, Europos ekonomikos ir socialinių reikalų komitetui ir Regionų komitetui „Įgyvendinant Bendrijos Lisabonos programą: reglamentavimo aplinkos supaprastinimo strategija“, Briuselis. [2] 2008 m. gegužės 23 d. COM (2008) 311, SEC (2008) 1900 ir SEC (2009) 1901.